**PUBLISKĀS ŪDENSTILPES NOMAS LĪGUMS**

*par Saukas ezers – zemes vienības ar kadastra apzīmējumu 5688 005 0001 – 712,17ha platībā*

Jēkabpils novadā, 2023.gada \_\_.\_\_\_\_\_\_\_\_\_

**Jēkabpils novada pašvaldība,** reģistrācijas Nr.90000024205, adrese Brīvības iela 120, Jēkabpils, Jēkabpils novads, LV-5201, (turpmāk – Iznomātājs), tās domes priekšsēdētāja Raivja Ragaiņa personā, kurš darbojas pamatojoties uz Pašvaldību likumu Jēkabpils novada pašvaldības nolikumu, no vienas puses, un

**\_\_\_\_\_\_\_\_,** reģistrācijas numurs**/** personas kods\_\_\_\_\_\_\_\_ (turpmāk – Nomnieks), no otras puses,

turpmāk abi kopā - Puses vai katrs atsevišķi - Puse, pamatojoties uz Ministru kabineta 2022.gada 15.novembra noteikumu Nr.719 “Publisko ūdeņu nomas noteikumi” 2.punktu un Iznomātāja 2023.gada 23.marta lēmumu Nr.\_\_\_ “Par publiskas ūdenstilpes nomas izsoles noteikumu apstiprināšanu (“Saukas ezers”, Saukas pagasts)”, un uz citiem spēkā esošiem normatīviem aktiem, noslēdz šādu nomas līgumu (turpmāk – Līgums):

1. **Līguma priekšmets**
2. Iznomātājs nodod un Nomnieks pieņem nomas lietošanā publisko ūdenstilpi Saukas ezeru, zemes vienības kadastra apzīmējums 5688 005 0001, - 712,17 ha platībā, Saukas pagastā, Jēkabpils novadā, (turpmāk – Nomas objekts), saskaņā ar Līguma pielikumu (Grafiskais attēls).
3. Nomas objekts atrodas Īpaši aizsargājamajā dabas teritorijā - dabas parkā “Sauka” un darbība veicama atbilstoši spēkā esošo normatīvo aktu regulējumam, ievērojot aizsardzības un izmantošanas kārtību dabas parkā, t.sk. 2019.gadā pieņemtos Saukas ezera ekspluatācijas (apsaimniekošanas) noteikumus laika periodam no 2020.gada līdz 2030.gadam.
4. Nomas objekta lietošanas mērķis - organizēt licencēto makšķerēšanu saskaņā ar Jēkabpils novada domes 2022.gada 28.aprīļa saistošajiem noteikumiem Nr.13 “Licencētās makšķerēšanas nolikums Saukas ezerā”.
5. Iznomātās Nomas objekta robežas Nomniekam dabā ir ierādītas un zināmas, Nomnieks ir iepazinies, un tam ir zināms Nomas objekta stāvoklis, Nomnieks nav izteicis par to nekādus iebildumus.
6. Iznomātājs nodod Nomas objektu tādā stāvoklī, kādā tas ir šī Līguma noslēgšanas dienā. Nomas objekts tiek nodots Nomniekam ar nodošanas - pieņemšanas aktu 10 (desmit) darbadienu laikā no Līguma abpusējas parakstīšanas brīža, kas ar tā parakstīšanas brīdi kļūst par šī Līguma neatņemamu sastāvdaļu.
7. **Līguma un nomas termiņš**
	1. Līgums stājas spēkā ar tā parakstīšanas brīdi un ir noslēgts uz 6 (sešiem) gadiem.
	2. Līgums var tikt pagarināts, ja Nomnieks iesniedzis Iznomātājam rakstisku iesniegumu par Līguma termiņa pagarināšanu ne vēlāk kā 1 (vienu) mēnesi pirms Līguma saistību termiņa beigām, Iznomātājs ir piekritis Līguma pagarināšanai un to pieļauj spēkā esošie normatīvie akti.
8. **Maksājumi un norēķinu kārtība**
	1. Nomas objektam tiek noteikta nomas maksa \_\_\_\_\_\_ *euro* (\_\_\_\_\_\_ eiro un \_\_ centi) gadā. Papildus nomas maksai Nomnieks maksā Iznomātājam pievienotās vērtības nodokli (PVN).
	2. Nomnieks maksā nomas maksu, pārskaitot naudas līdzekļus Iznomātāja norēķinu kontā uz Iznomātāja atsevišķi izsniegtu rēķinu pamata 30 dienu laikā no rēķina nosūtīšanas dienas. Rēķini tiek sagatavoti elektroniski bez rekvizīta „paraksts” ar atsauci uz Līgumu kā spēkā esošu attaisnojošu dokumentu un tiek piestādīts ne retāk kā divas reizes gadā. Rēķins tiek nosūtīts uz Nomnieka e-pasta adresi: \_\_\_\_\_\_\_\_\_\_\_\_\_\_\_\_.
	3. Ja Nomnieks 3.2.punktā noteiktajā termiņā nesamaksā nomas maksas, kas noteikta šā Līguma 3.1. punktā, Iznomātājs ir tiesīgs pieprasīt līgumsodu 0,1 % (nulle, komats, viena procenta) apmērā no nesamaksātās summas par katru nokavēto dienu.
	4. Nomnieks apmaksā visus nodokļus un nodevas, kas paredzēti normatīvajos aktos (t. sk. nekustamā īpašuma nodokli) saskaņā ar piestādīto rēķinu.
	5. Papildus Nomnieks veic maksājumus no licenču realizācijā iegūtās kopējās summas 20 % reizi pusgadā – līdz 10.jūlijam par pirmo pusgadu un līdz 10.janvārim par otro pusgadu – pārskaitāmi valsts budžetā Zivju fonda dotācijas ieņēmumu veidošanai.
	6. Nomnieks veic vienreizēju maksājumu **484,00 *euro*** (četri simti astoņdesmit četri eiro un 00 centi) apmērā, uz Iznomātāja atsevišķi izsniegta rēķina pamata, lai kompensētu Iznomātāja izdevumus par pieaicinātā sertificēta vērtētāja atlīdzību par Nomas objekta tirgus nomas maksas noteikšanu.
9. **Pušu tiesības un pienākumi**
	1. Iznomātājs apņemas un garantē Nomniekam:
		1. Iznomātājs ir vienīgais likumīgais Nomas objekta valdītājs, par to nav strīda un trešajām personām uz to nav tiesību;
		2. Nodot Nomas objektu Nomniekam lietošanā saskaņā ar Nomas objekta nodošanas - pieņemšanas aktu;
		3. izsniegt Nomniekam rēķinus par nomu un citiem (obligātajiem) ar lietošanu saistītiem maksājumiem;
	2. Nomnieks apņemas un garantē:
		1. Nomas objektu izmantot tikai atbilstoši Līgumā noteiktajam lietošanas mērķim;
		2. sniegt šādus pakalpojumus:

a)organizēt licencēto makšķerēšanu Saukas ezerā;

b)informēt par makšķerēšanas vietām un publiskās piekļuves vietām Saukas ezerā;

c) laivu u.c. kuģošanas līdzekļu reģistra sastādīšana un uzturēšana Saukas ezerā;

d)veic makšķernieku lomu uzskaiti Saukas ezerā;

e)organizēt un nodrošināt regulāru zivju krājumu papildināšanu atbilstoši zivsaimnieciskajai situācijai un Saukas ezera ekspluatācijas noteikumiem.

* + 1. savā darbībā nodrošināt vides aizsardzības prasību ievērošanu un citu normatīvo aktu ievērošanu Nomas objekta piekrastes aizsargjoslas un tauvas joslas izmantošanā;
		2. par saviem līdzekļiem uzturēt kārtībā Nomas objektu;
		3. veikt nelikumīgās zvejas nepieļaušanu un novēršanu, savu pilnvaru ietvaros;
		4. maksāt Iznomātājam šajā Līgumā noteiktajā apmērā un kārtībā nomas maksu par Nomas objekta lietošanu;
		5. dabas katastrofu un avāriju gadījumos nekavējoties ziņot par to Iznomātājam un nekavējoties veikt pasākumus, lai novērstu kaitējuma draudus vai kaitējumu, ja tādi radušies izmantošanas dēļ;
		6. atlīdzināt radītos zaudējumus, kas Nomnieka darbības vai bezdarbības rezultātā nodarīti videi t.sk. zivju resursiem;
		7. nodrošināt Nomas objekta apsaimniekošanu, uzraudzību un nepieļaut tajā trešo personu nelikumīgas darbības;
		8. nepieļaut darbības, kas var negatīvi ietekmēt vides stāvokli, cilvēku drošību un veselību;
		9. informēt Iznomātāju par zemes īpašnieku, lietotāju rīcību, kas varētu kaitēt vai kaitē Nomas objektam, tā hidrobioloģiskajam stāvoklim vai videi (kaitīgu vielu uzglabāšana nomas objekta tuvumā, kaitīgu vielu nopludināšana, ievadīšana ūdenstilpē, nesaskaņota būvniecība u.c.);
		10. nenodot Nomas objektu vai tā daļu apakšnomā trešajām personām;
		11. netraucēt Iznomātājam un valsts dienestu/iestāžu pārstāvjiem, atbilstoši kompetencei vai darba uzdevumam, apsekot Nomas objektu un atsevišķu tā izmantošanas veidu pārbaudi veicot Nomnieka darbību kontroli;
		12. likumā noteiktajos gadījumos un kārtībā nodrošināt piekļuvi publiskajiem ūdeņiem t.sk.:

a)atļaut dabas objektu un kultūrvēsturiskās ainavas apskati;

b)saglabāt brīvu piekļuvi rekreācijai vai makšķerēšanai, kā arī dzeramā ūdens apgādei u.c.

* + 1. netraucēt Nomas objektā veikt ar Iznomātāju saskaņotus izpētes darbus, par kuriem pirms uzsākšanas Nomnieks ir informēts;
		2. Izvietot un uzturēt par Nomnieka līdzekļiem pie Nomas objekta informatīvās zīmes par Nomas objekta nomas lietošanu, licencēto makšķerēšanu un citu nepieciešamo informāciju saskaņā ar spēkā esošo normatīvo regulējumu;
		3. reizi gadā sniegt informāciju Iznomātājam par Nomas objekta apsaimniekošanas plāna realizācijas gaitu un rezultātiem;
		4. Normatīvajos aktos noteiktajā kārtībā un termiņos sniedz pārskatus kompetentajām iestādēm (Lauku atbalsta dienestam, Valsts vides dienestam, Pārtikas drošības, dzīvnieku veselības un vides zinātniskajam institūtam “BIOR” u.c.).
1. **Pušu atbildība**
	1. Par nodarītajiem zaudējumiem ir atbildīga tā Puse, kuras vainas dēļ šie zaudējumi radušies.
	2. Puses tiek atbrīvotas no atbildības līgumsaistību pienācīgu neizpildi, ja tā radusies nepārvaramas varas rezultātā, kuru Puses nevarēja paredzēt un novērst saprātīgiem līdzekļiem un par kuru rašanos nenes atbildību.
	3. Nepārvarama vara Līguma izpratnē ir stihiskas dabas nelaimes, karadarbība, blokāde, civiliedzīvotāju nemieri, streiku u.tml.
	4. Par nepārvaramas varas apstākļu iestāšanos Pusei ir pienākums rakstveidā informēt otru Pusi ne vēlāk kā 1 (vienas) nedēļas laikā. Puses vienojoties, pieņem lēmumu par turpmāko rīcību.
	5. Ja nepārvaramas varas apstākļi ilgst vairāk nekā 3 (trīs) mēnešus, jebkura no Pusēm ir tiesīga izbeigt šo Līgumu, rakstveidā informējot par to otru Pusi.
2. **Līguma grozīšana, izbeigšana**
	1. Visas izmaiņas un papildinājumi Līgumā tiek izdarīti tikai rakstveidā, Pusēm savstarpēji vienojoties, un tie ir Līguma neatņemama sastāvdaļa. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību.
	2. Līgumu var izbeigt, t.sk. pirms termiņa, pēc abpusējas rakstveida vienošanās.
	3. Puses var vienpusēji atkāpties no Līguma, ja tai radies pārmērīgs zaudējums. Pusei, kura atsaucas uz pārmērīgu zaudējumu, tas jāpierāda.
	4. Iznomātājs ir tiesīgs vienpusējā kārtā lauzt Līgumu pirms termiņa, ja Nomnieks:
		1. nepilda vai pārkāpj šī Līguma nosacījumus, arī pēc Iznomātāja rakstveida brīdinājuma;
		2. pārkāpj vai rupji neievēro Nomas objekta izmantošanas un zivsaimniecības nozari regulējošos normatīvos aktus;
		3. vairāk kā trīs mēnešus neveic nomas maksu par Nomas objekta lietošanu, un tā netiek samaksāta 2 (divu) nedēļu laikā pēc Iznomātāja rakstiska atgādinājuma nosūtīšanas.
	5. Iznomātājs ir tiesīgs vienpusējā kārtā lauzt Līgumu pirms termiņa pamatojoties uz vides aizsardzības institūcijas vai zinātniskām rekomendācijām, vai ja veicamie valsts institūciju zivju resursu aizsardzības pasākumi padara neiespējamu Līguma izpildi.
	6. Pēc Līguma izbeigšanas Nomnieks nodod Nomas objektu Iznomātājam ar nodošanas - pieņemšanas aktu, tālākai izmantošanai derīgā stāvoklī, ja nepieciešams var tikt veikts ūdenstilpes zivju krājumu un/vai vides stāvokļa ekspertīze. Ekspertīzes izmaksas sedz ieinteresētā Puse.
3. **Strīdu izšķiršanas kārtība**
	1. Visi strīdi vai domstarpības, kas rodas Līguma sakarā, vispirms tiek risināti Pušu savstarpējās sarunās. Ja Puses savstarpējās sarunās strīdus neatrisina, tad strīdi tiek izšķirti Latvijas Republikas tiesā pēc piekritības.
4. **Citi noteikumi**
	1. Jautājumi, kas nav atrunāti šajā Līgumā, tiek risināti saskaņā ar spēkā esošajiem tiesību aktiem.
	2. Ja kāds no Līguma noteikumiem zaudē spēku normatīvo aktu grozījumu gadījumā, ir pretlikumīgs, tas neietekmē pārējo Līguma noteikumu spēkā esību, likumību vai izpildi. Šādā gadījumā Pusēm ir pienākums piemērot spēkā esošo normatīvo aktu prasības.
	3. Šis Līgums ir saistošs Pusēm, Pušu tiesību un saistību pārņēmējiem.
	4. Lai nodrošinātu savlaicīgu un kvalitatīvu Līguma izpildi kontroli, operatīvu komunikāciju un informācijas apmaiņu, dokumentu sagatavošanu un saskaņošanu, Iznomātājs pilnvaro savu atbildīgo darbinieku (kontaktpersonu), kura ir tiesīga parakstīt Nomas objekta nodošanas - pieņemšanas aktu:
		1. Jēkabpils novada Attīstības pārvaldes Vides, dabas resursu un civilās aizsardzības nodaļas vadītāja Inese Lapiņa, tālrunis: +371 29991529, e-pasta adrese: inese.lapina@jekabpils.lv.
	5. Līgums ir sagatavots un parakstīts 2 (divi) vienādos eksemplāros latviešu valodā uz \_\_ (\_\_\_\_\_\_) lapām, 1 (viens) eksemplārs Iznomātājam un 1 (viens) eksemplārs Nomniekam. Visiem Līguma eksemplāriem ir vienāds juridisks spēks.
5. **Pušu rekvizīti un paraksti**

|  |  |
| --- | --- |
| **Iznomātājs** | **Nomnieks** |
| **Jēkabpils novada pašvaldība** |  |
| Reģistrācijas Nr. 90000024205 |  |
| Brīvības iela 120, Jēkabpils, Jēkabpils novads, LV-5201Banka: AS SEB bankaSWIFT kods UNLALV2XKonta Nr. LV87UNLA0009013130793Tālrunis: 65236777E-pasts: pasts@jekabpils.lv  |  |

\_\_\_\_\_\_\_\_\_\_\_\_\_\_\_\_\_\_\_\_/R.Ragainis/